Silový trojbojár Samuel Berec dosiahol zatiaľ svoj najväčší úspech.
Dvadsaťdvaročný Štitárčan sa zúčastnil na majstrovstvách ČR a SR v silovom trojboji v Prahe-Chodove, kde súťažilo 164 pretekárov. V kategórii juniorov do 75 kg RAW (bez podpornej výstroje) obsadili prvé miesto po výkonoch: drep 190 kg, tlak na lavičke 120 kg, mŕtvy ťah 200 kg.
Berec nie je registrovaný za žiadny nitriansky klub, na šampionáte súťažil za Univerzitu Karlovu. Študuje v prvom ročníku na Lekárskej fakulte v Hradci Králové. Silovému trojboju sa venuje popri školských povinnostiach.